大埔

大埔係香港新界中北部一個地方，響大埔海西面。大埔以前係鄉郊墟市同漁村，今日係新市鎮。大埔響漢朝之後都有唔少記載，皆因對出個大埔海歷年都係採珠場，係一種好珍貴產物。大埔一度係英國管治全新界中心，設有理民府。分區之後，亦係大埔理民府所在地。今時今日係大埔區核心市區。

地理 
大埔係林村河出海之處，係一個沖積平原。起大埔新市鎮之後，面目全非，淨返一啲人工河道，好難睇出舊時地形。

名 
大埔，學者傾向原本叫大步或者埗，步嘅係埠嘅另一種寫法，係上落船嘅地方。埔步埗埠係同音，所以可能借音寫做大埔。

現時大埔個名來流行一個傳說。話說以前大埔係個森林，陰森恐佈，所以啲人行過都要大步大步咁走，久而久之就叫大步，而讀讀下就變咗大埔。亦有傳因為呢度有野獸，要大步大步咁走。不過呢啲講法可能係以訛傳訛，無從證實。

埔字有好多解釋，平原，墟市，埠頭，無論邊個都啱大埔呢個地方嘅特徵。

香港地方 - 地方 - 新市鎮大埔
  張國雄 (Stephen Cheung, Kwok-hung). "Traditional folksongs in an urban setting: a study of Hakka Shange in Tai Po, Hong Kong" (Archive). 香港大學, 2004年. - Information